CELEX: 62007TA0274
Language: el
Date: 2011-11-08 00:00:00
Title: Υπόθεση T-274/07: Απόφαση του Γενικού Δικαστηρίου της 8ης Νοεμβρίου 2011 — Zhejiang Harmonic Hardware Products κατά Συμβουλίου (Ντάμπινγκ — Εισαγωγές σανίδων σιδερώματος, καταγωγής, αφενός, Λαϊκής Δημοκρατίας της Κίνας και, αφετέρου, Ουκρανίας — Καθεστώς επιχειρήσεως που ασκεί τις δραστηριότητές της σε οικονομία αγοράς — Δικαιώματα άμυνας — Πρόταση αναλήψεως δεσμεύσεων σχετικά με τις τιμές — Εμπιστευτικότητα όσον αφορά την ταυτότητα των καταγγελλόντων)

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/22
            
         Απόφαση του Γενικού Δικαστηρίου της 8ης Νοεμβρίου 2011 — Zhejiang Harmonic Hardware Products κατά Συμβουλίου
   (Υπόθεση T-274/07) (1)
   
   (Ντάμπινγκ - Εισαγωγές σανίδων σιδερώματος, καταγωγής, αφενός, Λαϊκής Δημοκρατίας της Κίνας και, αφετέρου, Ουκρανίας - Καθεστώς επιχειρήσεως που ασκεί τις δραστηριότητές της σε οικονομία αγοράς - Δικαιώματα άμυνας - Πρόταση αναλήψεως δεσμεύσεων σχετικά με τις τιμές - Εμπιστευτικότητα όσον αφορά την ταυτότητα των καταγγελλόντων)
   2011/C 370/34
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Zhejiang Harmonic Hardware Products Co. Ltd (Quzhou, Zhejiang, Κίνα) (εκπρόσωποι: R. MacLean, solicitor, και Y. Melin, δικηγόρος)
   
      Καθού: Συμβούλιο της Ευρωπαϊκής Ένωσης (εκπρόσωποι: J. P. Hix και B. Driessen, επικουρούμενοι από τους B. O’Connor, solicitor, και E. McGovern, barrister)
   
      Παρεμβαίνοντες υπέρ του καθού: Ευρωπαϊκή Επιτροπή (εκπρόσωποι: H. van Vliet και K. Talabér-Ritz)· Vale Mill (Rochdale) Ltd (Rochdale, Ηνωμένο Βασίλειο)· Pirola SpA (Mapello, Ιταλία)· και Colombo New Scal SpA (Rovagnate, Ιταλία) (εκπρόσωποι: G. Berrisch και G. Wolf, δικηγόροι)
   
      Αντικείμενο
   
   Αίτημα ακυρώσεως του κανονισμού (ΕΚ) 452/2007 του Συμβουλίου, της 23ης Απριλίου 2007, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές σανίδων σιδερώματος, καταγωγής Λαϊκής Δημοκρατίας της Κίνας και Ουκρανίας (ΕΕ L 109, σ. 12), στο μέτρο που προβλέπει την επιβολή δασμού αντιντάμπινγκ στις εισαγωγές σανίδων σιδερώματος που παράγει η προσφεύγουσα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τα άρθρα 1 και 2 του κανονισμού (ΕΚ) 452/2007 του Συμβουλίου, της 23ης Απριλίου 2007, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές σανίδων σιδερώματος, καταγωγής Λαϊκής Δημοκρατίας της Κίνας και Ουκρανίας, στο μέτρο που προβλέπουν την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές σανίδων σιδερώματος, τις οποίες παράγει η Zhejiang Harmonic Hardware Products Co. Ltd.
            
         
               2)
            
            
               Το Συμβούλιο της Ευρωπαϊκής Ένωσης φέρει τα δικαστικά του έξοδα, καθώς και τα δικαστικά έξοδα της Zhejiang Harmonic Hardware Products.
            
         
               3)
            
            
               Η Ευρωπαϊκή Επιτροπή, η Vall Mill (Rochdale) Ltd, η Pirola SpA και η Colombo New Scale SpA φέρουν τα δικαστικά τους έξοδα.
            
         
      (1)  EE C 223 της 22.9.2007.